Kanada bosh vaziri Jastin Tryudoni nima uchun hamma yaxshi ko‘radi?

43 yoshli Jastin Tryudo 2015-yil 19-oktabr kuni Kanada bosh vaziriga aylandi. Tryudo bundan avval ham yosh va ko‘rkamligi bilan hammaga yoqardi; biroq hukumat rahbari sifatida ishlagan dastlabki yarim yil davomida u o‘zining ko‘plab qobiliyatlarini ommaga ko‘rsata oldi. Meduza nashri Kanadaning hozirgi bosh vaziri nima uchun zo‘r ekanligini tushuntirdi. Siyosatdan xoli ravishda.

Kuni kecha bir jurnalist Jastin Tryudodan kvant kompyuterlar qanday ishlashi haqida so‘radi. Tryudo bu savolga ham javob berdi!

E’tiborli tomoni, Tryudo aytgan gap juda ham haqiqatga o‘xshaydi — har holda, Buzzfeed murojaat qilgan Toronto universiteti professori shunday dedi. Uning Makgill universitetidagi hamkasbi esa nisbatan qattiqqo‘lroq chiqdi: “Bosh vazirning urinishi yaxshi chiqdi, biroq aytganlarining aksariyati quruq gap va biroz xato”.
Tryudo 1-aprel kuni Vashingtondagi AQSh savdo palatasida chiqish qildi. U oyog‘iga bosh va boshqa suyaklarning rang-barang rasmi tushirilgan paypoq kiyib olgan edi.
These are the actual socks of Justin Trudeauhttps://t.co/rGOCVJA5gs pic.twitter.com/oMyTLrv4zH
— Gary Bass (@Gary__Bass) April 1, 2016
Bu tasodif emas: Kanada bosh vaziri tez-tez shunday paypoqlarni kiyadi. Davosdagi forumga u yashil bosh suyagi tasviri bor paypoqda kelgan edi, o‘zining vazirlar mahkamasini esa zarangning oq yaprog‘i tasvirlangan qizil paypoqda kutib olgan. Tryudoning boshqa paypoqlari suratlari bilan bu yerda tanishi mumkin.
#TOSunFront: Offside! Justin Trudeau sports Habs socks for Tory meeting #TOpoli #cdnpolihttps://t.co/Er8G47otr1 pic.twitter.com/7iERbDlbeh
— Toronto Sun (@TheTorontoSun) January 14, 2016
Kadrda kim ko‘proq yoqimtoyroq ekanini aniqlash qiyin bo‘lgan kamyob holatlardan biri — pandalarmi yoki ularni quchoqlab turgan odam? Tryudo bu yosh pandalar bilan ularga ism berilgan kuni uchrashgan va ularni quchoqlagan edi.

Tryudoning bu suratdagi harakati “mayurasana” (“tovus holati”) deb ataladi.
RT @gregkolz: JT is level-headed & able to bring Canada to new heights. That's why he's my choice for #Liberal Leader pic.twitter.com/ooUfOLVnfX
— Justin Trudeau (@JustinTrudeau) April 8, 2013
Surat eski (ko‘rib turganingizdek, Tryudo uni 2013-yili yuklagan), biroq 2016-yil marti oxirida u internetda keng tarqalib ketdi. Va hazil-suratlarga sabab bo‘ldi.

Yana shu ham ma’lum bo‘ldiki, Jastinning otasi — Pyer Tryudo ham “tovus holati”da tura olgan ekan (Pyer Tryudo ham qachonlardir Kanadaning bosh vaziri bo‘lgan).

Bir oy avval AQSh prezidenti Barak Obama Oq uyda Jastin Tryudoni qabul qildi. Tabrik nutqida Obama ikki mamlakat o‘rtasidagi yaxshi qo‘shnichilik munosabatlarini e’tirof etib, ayni vaqtda, AQSh va Kanada hech qachon kelisha olmaydigan masalalar ham borligini eslab o‘tdi: kimning pivosi zo‘rroq va kim yaxshiroq xokkey o‘ynaydi? Yig‘ilganlar kula, Tryudo esa boshini sarak-sarak qila boshladi, Obama esa gapida davom etdi: “Stenli Kubogi hozir qayerda o‘zi? Mening ona shahrimda, ‘Chikago Blekxoks’ ixtiyoridami?”.
Biroq Tryudo bu vaziyatdan ham chiqib keta oldi: u Kanadaning eksportchi mamlakat ekanligini aytib, “Chikago Blekxoks” tarkibida o‘ynayotgan kanadalik xokkeychilarning Amerikadagi muvaffaqiyatlarini tilga olib o‘tdi.

Buzzfeed Jastin Tryudoning xotini va bolalari bilan samolyotdan tushib kelayotgan videosini o‘rganish jarayonida, Kanada bosh vaziriga qoyil qolsa arziydigan yana bir jihatni aniqladi: uning turmush o‘rtog‘i — Sofi Greguarning qo‘lida “Metro supermarketining jirkanch, ko‘p marta foydalaniladigan paketi” bo‘lgan. Ular xuddi oddiy odamlardek sayohat qilishadi!

Oq libosdagi yigit — Jastin Tryudo. U panjobliklarning milliy raqsi — bxangra raqsiga tushmoqda.

Bosh vazir bo‘lishidan avval, Tryudo intervyu berarkan, shunchaki zinadan yiqilgan edi. O‘zi xohlab.

Qirolicha Yelizaveta II sharafiga qadah ko‘tararkan, Jastin Tryudo qirolichaning hukmronlik davridagi Kanadaning 12-bosh vaziri ekanligini, otasi esa 4-bosh vazir bo‘lganini aytib o‘tgan. Yelizaveta II bunga hazil bilan javob qaytargan: “Shu qadar keksa ekanligimni his qildirganingiz uchun rahmat!”.